b'\n_START_ARTICLE_\nNicolas H\xc3\xbclkenberg\n_START_SECTION_\nKarjera\n_START_PARAGRAPH_\n1997\xc2\xa0m., b\xc5\xabdamas 10 met\xc5\xb3, Nicolas H\xc3\xbclkenberg debiutavo kartinguose. 2002\xc2\xa0m. tapo Vokietijos jauni\xc5\xb3 karting\xc5\xb3 \xc4\x8dempionu bei tais pa\xc4\x8diais metais laim\xc4\x97jo Vokietijos karting\xc5\xb3 \xc4\x8dempionat\xc4\x85.\n_START_SECTION_\nFormul\xc4\x97 1 (2007\xe2\x80\x93dabar)\n_START_PARAGRAPH_\n2007\xc2\xa0m. pabaigoje Nicolas dalyvavo dviej\xc5\xb3 dien\xc5\xb3 Williams bandymuose. Jau pirm\xc4\x85 dien\xc4\x85 bandymuose aplenk\xc4\x97 2008 ir 2009\xc2\xa0m. sezon\xc5\xb3 komandos lenktyninink\xc4\x85 Kazuki Nakajima, o nuo Nico Rosberg (komandoje va\xc5\xbeiavus\xc4\xaf 2007\xe2\x80\x932009\xc2\xa0m.) atsiliko vos 0,4 sekund\xc4\x97s. Po \xc5\xa1i\xc5\xb3 \xc4\xafsp\xc5\xabding\xc5\xb3 rezultat\xc5\xb3 vokietis tapo komandos lenktynininku bandytoju, juo buvo ir 2009\xc2\xa0m. sezone._NEWLINE_Pasibaigus 2009\xc2\xa0m. F1 sezonui, Williams prane\xc5\xa1\xc4\x97, kad \xc4\xaf komandos gretas priimti Rubens Barrichello bei jaunasis vokietis. Jau pirmais metais jsi peln\xc4\x97 komandai pirm\xc4\x85j\xc4\x85 pole pozicij\xc4\x85. Nepaisant tokio pasiekimo, lenktyn\xc4\x97se ger\xc5\xb3 rezultat\xc5\xb3 nebuvo. Per vis\xc4\x85 sezon\xc4\x85 Nicolas H\xc3\xbclkenberg peln\xc4\x97 22 ta\xc5\xa1kus._NEWLINE_2011\xc2\xa0m. vasario pabaigoje tapo Force India komandos lenktyninku bandytoju. Kitame sezone 2012 m. ta pati ekipa j\xc4\xaf pakviet\xc4\x97 tapti nuolatiniu lenktynininku. \xc5\xa0iame sezone vokietis pasiek\xc4\x97 iki \xc5\xa1iol geriausi\xc4\x85 savo karjeros rezultat\xc4\x85, Belgijos GP fini\xc5\xa1av\xc4\x99s 4-tas._NEWLINE_2013 m. jis per\xc4\x97jo \xc4\xaf Sauber ekip\xc4\x85\xc2\xa0\xe2\x80\x93 \xc4\x8dia surink\xc4\x99s 51 ta\xc5\xa1k\xc4\x85 N. H\xc3\xbclkenberg liko 10-tas. Po \xc5\xa1io sezono jis v\xc4\x97l gr\xc4\xaf\xc5\xbeo \xc4\xaf ind\xc5\xb3 ekip\xc4\x85._NEWLINE_2014 m. beveik kiekvienose lenktyn\xc4\x97se vokietis fini\xc5\xa1uodavo ta\xc5\xa1k\xc5\xb3 zonoje, keturis kartus pasiekta 5 vieta. Bendroje \xc4\xafskaitoje liko 9-tas.\n_START_SECTION_\n24 val. Le Mano lenktyn\xc4\x97s (2015)\n_START_PARAGRAPH_\n2015\xc2\xa0m. vokietis debiutavo 24 val. Le Mano lenktyn\xc4\x97se auk\xc5\xa1\xc4\x8diausioje kategorijoje su Porsche komanda. \xc4\xaeveik\xc4\x99 395 ratus su \xc5\xa1ia komanda tapo \xc4\x8dempionais.'